פירוש נוסף ערך זה עוסק בלהקת רוק אמריקאית. אם התכוונתם למשמעות אחרת, ראו קיס (פירושונים).

**קיס** (באנגלית: **Kiss**, נשיקה; מעוצב לרוב כ-**KIϟϟ**) היא להקת הארד רוק אמריקאית שהחלה את דרכה בשנות ה-70 של המאה ה-20. השאירה את חותמה בתולדות הרוק כלהקת הופעות בעלת המנוני רוק רבים, והיא ידועה מאוד בשל האיפור הכבד שמכסה את פני הלהקה בהופעות. בספטמבר 2018 הודיעו חברי הלהקה כי אחרי 45 שנות פעילות, הם יצאו לסיבוב הופעות אחרון ב-2019.

היסטוריה
--------

להקת קיס הוקמה בשנת 1973 על ידי הזמר והגיטריסט פול סטנלי (סטנלי הארווי אייזן) והבסיסט ג'ין סימונס (חיים וייץ), שנולד בטירת כרמל, שצירפו אליהם את המתופף פיטר כריס והגיטריסט אייס פרלי כגיטריסט מוביל. בשנת 2008 יצאו קיס לסיבוב הופעות באירופה וארצות הברית כדי לחגוג 35 שנות יצירה. במהלך שנות פעילותה נחלה הלהקה הצלחה רבה ועד היום נמכרו ברחבי העולם למעלה מ-100 מיליון עותקים מאלבומיה.

ב-1983 הלהקה החליטה להסיר את האיפור, וב-18 בספטמבר באותה שנה הלהקה הופיעה לראשונה בMTV ללא האיפור הידוע שלה. עד שנת 1996, הלהקה הופיעה בלי איפור. בנוסף, גם הלהקה עברה שינוי מוזיקלי - הם התחילו ליצור גלאם מטאל בהשראת הלהקות הצעירות של שנות ה-80.

ב-1996 התאחדה הלהקה המקורית והם שבו להופיע עם איפור וחזרו לסגנון המוזיקלי המקורי שלהם.

מוזיקה וליריקה
--------------

קיס יצרה מוזיקת רוק'נרול שמחה, קלילה ופשוטה ושיריה הקליטים סחפו את ההמונים. קיס הייתה מהלהקות החלוצות של סגנון חדש שהחל להופיע באותן שנים: ההארד רוק. גם הליריקה של קיס הייתה פשוטה, בהתאם, והיא דיברה על אהבה לנשים, למסיבות ולרוק'נרול, כמו שמעידים שמות שירי הלהקה הידועים ביותר: *Rock and Roll All Nite* ("רוק'נרול כל הלילה"),
*I Was Made for Loving You* ("נוצרתי כדי לאהוב אותך"),
*God Gave Rock N' Roll To You II* ("אלוהים נתן את הרוק'נרול לכם II‏"),
*Detroit Rock City* ("דטרויט עיר הרוק"),
*Shout It Out Loud* ("צעק את זה בקול")
ו-*Let Me Go Rock n' Roll* ("תנו לי לעשות רוק'נרול").

בשנת 2004 גיטריסט להקת הגרוב מטאל פנטרה, דיימבאג דארל נורה למוות והוא נקבר בעיר הולדתו בארון קבורה שעליו מצוירות הדמויות של להקת קיס יחד עם אחת הגיטרות המפורסמות של אדי ואן היילן.

בשנת 2014 נכנסה הלהקה להיכל התהילה של הרוק אנד רול.

הופעה חיצונית
-------------

בדומה ללהקות הגלאם רוק משנות ה-70, קיס נודעה לא רק כיוצרת מוזיקה, אלא גם כדמות תרבותית. חברי הלהקה השקיעו בהופעתם החיצונית ובגימיקים: הם נהגו להופיע בגלימות שחורות ארוכות של ערפדים, וצבעו את פניהם בצבעים שאמורים לעורר פחד. כל הארבעה צבעו את פניהם בלבן, ומה שהבדיל ביניהם היה סימן שחור מסביב לעין, אשר היה שונה אצל כל אחד מהם. במשך שנים איש לא ראה את פניהם האמיתיות. עם רעיון האיפור כל חבר בלהקה עטף עצמו בדמות טיפוסית שבמקור לקוחה מקומיקס: המתופף הוא החתול, הגיטריסט הוא איש החלל, הסולן הוא ילד הכוכבים והבסיסט סימונס הפך להיות "השד" ("The Demon"), שירק בהופעות "דם" ואש.

קיס, בצילום מ-1975.
המעריצים נוהגים להגיע להופעות כשפניהם צבועות כמו פניהם של חברי הלהקה. בהופעות, מסודרות מאות נורות על קיר הבמה מאחורה, בצורת הלוגו של הלהקה. הבסיסט סימונס נוהג לנשוך לעצמו את הלשון בהופעות, כביכול עד זוב דם, כאשר הדם מותז לאחר מכן על גופו ביריקה מפורסמת שנוצרת מהוצאת הלשון וניעור הפנים בזמן הדימום. "טקס" זה הפך למעיין גימיק של הלהקה.

לוגו הלהקה מעוצב כ-**KIϟϟ** עם סיומת אותיות SS בצורת ברק: צורת הברק של האות S נגזרת מהאלפבית הרוני. אלבומיה של הלהקה נמכרים בגרמניה בעיצוב שונה מבשאר העולם, וזאת על שום השימוש בסמל ה-SS הסמל מייצג את תג היחידה של הנאצים במלחמת העולם השנייה תחת היינריך הימלר, שהיה אחראי על השמדת היהודים. יחידת ה-SS הפעילה בעיקר שומרים ומבצעי ההשמדה במחנות הריכוז של המשטר הנאצי.

חברי הלהקה
----------

* פול סטנלי – סולן, גיטריסט (1973–הווה)
* ג'ין סימונס – בסיסט (1973–הווה)
* טומי תייר – גיטריסט ראשי (2003–הווה)
* אריק סינגר – מתופף (1992–1996, 2003–הווה)

לשעבר
* אייס פרלי – 1973–1982, 1996–2002
* פיטר כריס – 1973–1980, 1996–2003
* אריק קאר – 1980–1991
* ויני וינסט – 1982–1984
* ברוס קוליק – 1984–1996
* מארק סט. גון – 1984

קישורים חיצוניים
----------------

ויקישיתוף מדיה וקבצים בנושא **קיס** בוויקישיתוף
* 

* אתר האינטרנט הרשמי של קיס
* קיס, ברשת החברתית פייסבוק

* קיס, ברשת החברתית טוויטר

* קיס, ברשת החברתית אינסטגרם

* קיס, סרטונים בערוץ היוטיוב

* קיס, במסד הנתונים הקולנועיים IMDb (באנגלית)

* קיס, באתר אייטונס (באנגלית)

* קיס, באתר ספוטיפיי

* קיס, באתר סאונדקלאוד (באנגלית)

* קיס, באתר Last.fm (באנגלית)

* קיס, באתר AllMusic (באנגלית)

* קיס, באתר MusicBrainz (באנגלית)

* קיס, באתר דיזר

* קיס, באתר Discogs (באנגלית)

* קיס, באתר Songkick (באנגלית)

* קיס, באתר Genius

* קיס, באתר SecondHandSongs

* קיס, באתר בילבורד (באנגלית)
* אור ברנע, להקת "קיס" מכה שוב: "תצפו לאפוקליפסה", באתר ynet, 19 ביולי 2012

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007439151305171
* GND: 6059853-0
* ISNI: 0000 0001 2315 3016
* LCCN: n78023406
* MusicBrainz: e1f1e33e-2e4c-4d43-b91b-7064068d3283
* NKC: xx0014752
* Trove: 980863
* VIAF: 141068711
* WorldCat: lccn-n83033612

 |